Translate the text from Welsh to English.



 
Dim ond wythnos sydd ers inni gyhoeddi ein Strategaeth Frechu COVID\-19 ar gyfer Cymru ac rydym eisoes yn gweld cynnydd da.


Mae’r Aelodau’n ymwybodol o’r grwpiau blaenoriaeth. Cytunwyd ar y rhain drwy gymeradwyo cyngor Cyd\-bwyllgor ar Imiwneiddio a Brechu (JCVI) y DU, sy’n gorff annibynnol. Caiff yr un rhestr flaenoriaeth ei dilyn gan bedair gwlad y DU ac mae pedwar Prif Swyddog Meddygol y DU yn cefnogi’r rhestr.


Ein blaenoriaeth gyntaf – carreg filltir 1 yn y Strategaeth – yw cynnig dos cyntaf o’r brechlyn i grwpiau blaenoriaeth 1 – 4\. Bydd hyn yn cynnwys holl breswylwyr ac aelodau o staff cartrefi gofal; staff iechyd a gofal cymdeithasol rheng flaen; pobl 70 mlwydd oed a hŷn; a phobl eithriadol o agored i niwed yn glinigol. Yn amodol ar gyflenwad, rydym wedi nodi mai ein huchelgais yw gwneud hyn erbyn canol mis Chwefror.


Yn ein Strategaeth, nodwyd 3 marciwr y bwriadwn eu cyrraedd ar y daith tuag at garreg filltir 1\. Mae’n dda gennyf ddweud ein bod wedi cyrraedd y marciwr cyntaf – mae holl aelodau o staff rheng flaen Ymddiriedolaeth Gwasanaethau Ambiwlans Cymru wedi cael cynnig eu dos cyntaf. Golyga hyn ein bod ar y trywydd iawn i gyrraedd ein carreg filltir gyntaf.


Mae cynnydd da hefyd yn cael ei wneud tuag at gynnig y brechlyn i holl breswylwyr ac aelodau o staff cartrefi gofal erbyn diwedd y mis hwn. Ar hyn o bryd, rydym yn brechu bron i 1,000 o breswylwyr cartrefi gofal y dydd. Byddaf yn parhau i adrodd am y cynnydd hwn.


Mae’r gwaith sy’n mynd rhagddo i adeiladu ein seilwaith yn gwbl hanfodol i gyflawni ein Strategaeth. Mae ein Strategaeth yn egluro’r model cyfun sydd ar waith. Nod y model hwn yw darparu cymysgedd o safleoedd er mwyn cwblhau’r broses o gyflenwi brechiadau mor gyflym â phosibl, sicrhau diogelwch, diwallu anghenion nodweddion y brechlynnau, bod mewn lleoliad sydd mor gyfleus â phosibl ac, yn hollbwysig, gwneud yn siŵr bod cyfle cyfartal ledled y wlad a phob cymuned i gael brechiad.


Yn ystod yr wythnos diwethaf, mae ein seilwaith wedi’i ehangu ymhellach, gan gynnwys:


* agor 4 canolfan brechu torfol arall, gan ddod â’r cyfanswm i 28, ac mae 17 o rai eraill ar y gweill;
* cynyddu nifer y meddygfeydd sy’n cynnig y brechlyn i dros 100, a’r disgwyl nawr yw y byddwn yn rhagori ar y targed o 250 o feddygfeydd y gwnaethom ymrwymo iddo yn ein Strategaeth erbyn diwedd mis Ionawr;
* dyblu nifer y dosau a ddosberthir i fyrddau iechyd, gan gynyddu o tua 50,000 yr wythnos diwethaf i dros 100,000 yr wythnos hon;
* cyflwyno cynllun peilot fferyllfeydd cymunedol – fferyllfa yn y Gogledd yw’r gyntaf i ddechrau brechu ar y safle.


Wythnos diwethaf, datblygais ein model cyfun ymhellach, drwy ychwanegu Canolfannau Brechu Cymunedol at y lleoliadau brechu amrywiol. Bydd y Canolfannau hyn yn dod ag ystod o ymarferwyr gofal sylfaenol at ei gilydd, gan gynnwys deintyddion ac optometryddion, gan gynnig y brechlyn mewn cymunedau lleol.


Mae’r datblygiad hwn yn ategu’r ymdrechion sydd eisoes ar waith o fewn gwasanaethau meddygol cyffredinol ac sy’n destun cynllun peilot ym maes fferylliaeth gymunedol, ond sydd â’r gallu i frechu ar raddfa ehangach na thrwy feddygfeydd yn unig.


Hoffwn hefyd roi’r wybodaeth ddiweddaraf i’r Aelodau ynglŷn â chynlluniau ar gyfer cyhoeddi gwybodaeth. O ddydd Iau ymlaen, bydd Iechyd Cyhoeddus Cymru yn dechrau’r broses o gyhoeddi data gwyliadwriaeth mwy gronynnog ynglŷn â’r niferoedd sy’n cael eu brechu. Bydd hyn yn dechrau gyda dadansoddiad o’r rhai dros 80 mlwydd oed a’r rhai mewn cartrefi gofal. Bydd dadansoddiadau pellach yn cael eu hychwanegu wrth inni fynd drwy’r grwpiau blaenoriaeth.


Ar ben hyn, bydd ystadegwyr Llywodraeth Cymru yn dechrau cyhoeddi’n rheolaidd rai o’r ystadegau mwy gweithredol ynglŷn â’r rhaglen. Bydd y cyntaf o’r cyhoeddiadau hyn yn cael ei ryddhau ddydd Mawrth 26 Ionawr a bydd cyhoeddiad wythnosol wedi hynny. Bydd data ynghylch cyflenwad o’r brechlynnau a gwastraff yn cael eu cynnwys yn y cyhoeddiad hwn. Eto, bydd data pellach yn cael eu hychwanegu wrth i’r rhaglen fynd rhagddi.


O ddydd Mawrth nesaf ymlaen, byddwn hefyd yn dechrau cyhoeddi diweddariad wythnosol ar y cynnydd tuag at gyflawni ein Strategaeth Genedlaethol. Bydd y cyhoeddiad hwn yn nodi’r cynnydd ac yn edrych ar y cerrig milltir sydd ar ddod.


Rwy’n awyddus i’r Aelodau a’r cyhoedd allu cael yr wybodaeth ddiweddaraf am y rhaglen frechu, a gobeithiaf y bydd y trefniadau hyn o gymorth yn hynny o beth.







Translation:


 
We are only a week on from publication of our national COVID\-19 Vaccination Strategy and already we are seeing good progress.


Members are aware of the priority groups.  These have been agreed by endorsing the advice of the UK’s independent Joint Committee on Vaccination and Immunisation (JCVI). The same priority list is being followed by all four UK nations and has the support of all four Chief Medical Officers within the UK.


Our first priority – milestone 1 in the Strategy – is to offer a first dose of the vaccine to priority groups 1 – 4\.  This will include all care home residents and staff; frontline health and social care staff; those 70 years of age and over; and clinically extremely vulnerable individuals.  Subject to supply, we have said it is our ambition to do this by mid\-February.


In our Strategy, we outlined 3 markers we aimed to deliver on the journey to achieving milestone 1\.  I am pleased to report that the first of these markers has been achieved – all frontline Welsh Ambulance Service Trust staff have been offered their first dose.  Setting us on the right track towards achieving our first milestone.


Good progress is also being made towards having offered the vaccine to all care home residents and staff by the end of this month.  We are currently vaccinating almost 1,000 care home residents a day.  I will continue to report on progress in this respect. 


Absolutely critical to the delivery of our Strategy is the ongoing building of our infrastructure.  Our Strategy outlines the blended model in place.  This is aimed at providing a mix of sites in order to maximise speed of roll out, ensure safety, meet the needs of the characteristics of the vaccines, be as conveniently located as possible and, importantly, make sure we give equitable access across the country and to all communities.


During the past week we have seen further expansion in our infrastructure, including:


* another 4 mass vaccination centres come on stream, bringing the current total to 28, with a further 17 planned;
* GP practices offering the vaccine increase to over 100, with the expectation now that we will exceed the 250 practices committed to in our Strategy by the end of January;
* doses of vaccine delivered to health boards double, increasing from around 50,000 last week to over 100,000 this week; and
* the introduction of a community pharmacy pilot, with a pharmacy in North Wales becoming the first to begin immunising on\-site.


Last week, I further developed our blended model, by adding Community Vaccination Centres (CVCs) to the suite of approaches.  CVCs will bring together a range of primary care practitioners, including dentists and optometrists, offering a solution within local communities.


This development builds on the efforts already underway in GMS, and being piloted in community pharmacy, but with the capacity for greater scale than delivery via GP practices alone.


I also want to update Members on plans for publication of information going forward.  From Thursday, Public Health Wales will start the process of publishing more granular surveillance data on numbers vaccinated.  This will begin with a breakdown of those over 80 and those resident in care homes.  Further breakdowns will be added as we move through the cohorts.


In addition to this, Welsh Government statisticians will begin a regular publication of some of the more operational statistics attached to the programme.  The first of these publications will be on Tuesday 26 January and weekly thereafter.  Data around vaccine supply and wastage will be included as part of this publication.  Again, further data will be added as the programme progresses.


From next Tuesday, we will also begin publishing a weekly update on progress against our National Strategy.  This will reflect on progress and look ahead to the upcoming milestones. 


I want Members, and the public, to have access to the latest information on the vaccine programme and I hope these arrangements go some way to achieving that.